b'\n_START_ARTICLE_\nZahtevna pot\n_START_PARAGRAPH_\nZahtevna pot je srednja kategorija urejenih oz. ozna\xc4\x8denih slovenskih planinskih poti. Kriterije za kategorizacijo planinskih poti je leta 1986 sprejela PZS oz. njeni Komisija za planinske poti in Komisija GRS. Pregledane in popisane so bile na terenu v letih 1988 do 1990. Kategorizacija je bila dokon\xc4\x8dno dolo\xc4\x8dena leta 1991._NEWLINE_Na 6. seji UO PZS, ki je bila 18. junija 2015, je bil po ve\xc4\x8d kot 10 letih priprav in izvedbe predstavljen in potrjen, Zakonu o planinskih poteh (Uradni list RS, \xc5\xa1t. 61/2007 skladu z Zakonom o planinskih poteh (Uradni list RS, \xc5\xa1t. 61/2007) najnovej\xc5\xa1i kataster planinskih poti. po novem tako velja za lahko pot naslednja definicija:_NEWLINE_Zahtevna planinska pot je planinska pot, ki vodi \xc4\x8dez zahtevnej\xc5\xa1e odseke, na katerih si mora uporabnik zaradi varnosti pomagati z rokama, na nevarnih odsekih pa so name\xc5\xa1\xc4\x8dene varovalne naprave. Morebitne varovalne naprave so namenjene le dodatni varnosti uporabnikov in niso nujno potrebne za premagovanje te\xc5\xbejih mest. Od uporabnikov zahtevne planinske poti se zahteva pazljivost, telesno pripravljenost in primerno opremo._NEWLINE_Tak\xc5\xa1na pot je na smernih tablah ozna\xc4\x8dena s trikotnikom, na planinskih zemljevidih pa s prekinjeno (\xc4\x8drtkano) rde\xc4\x8do \xc4\x8drto.'